Nafisa Mo‘minova Gruziyada o‘tkazilgan Gran-Pri turnirining beshinchi bosqichini muvaffaqiyatsiz yakunladi

Gruziyaning Lopota shahrida shaxmat bo‘yicha xotin-qizlar o‘rtasida o‘tkazilgan Gran-Pri turnirining beshinchi bosqichi nihoyasiga yetdi. Mazkur musobaqada ishtirok etgan o‘zbekistonlik shaxmatchi Nafisa Mo‘minova 11 partiyadan bittasida g‘alaba qozondi va bir o‘yinda durangga imzo chekib, yakunda 12-o‘rinni egalladi. Bu haqda O‘zbekiston Milliy Olimpiya qo‘mitasi matbuot xizmati xabar qildi.

Dunyoning 12 nafar yetakchi shaxmat ustalari ishtirokida bo‘lib o‘tgan ushbu bosqichda amaldagi jahon chempioni, xitoylik Xou Ifan 11 imkoniyatdan 9 ochko jamg‘arib birinchi o‘rinni egalladi.